Odense Adresse-Contoirs Efterretninger, 1834-10-07
Fædrelandet. Offentlige Foranstaltninger. Ved Skrivelse af 15 Juli sidstleden blev det, paa given Anledning, tilkjendegivet en Valgdirekteur for et Landdistrikt i Fyens Stift, at Valgene til Stændernes Forsamling ikke burde foregaae, førend Exemplarer af Fortegnelserne over de Valgbare, i Medhold af Forordningen 15 Mai d. A. 632 (Forordningen for NørreJylland 630), vare modtagne fra de andre Distrikter, hvilke indbyrdes Valg kan finde Sted. J denne Anledning findes nu en yderligere Udvikling i Kollegialtidenden, hvis væsentlige Jndhold er følgende: Vel er Forordningens Bud, om bemeldte Fortegnelsers gjensidige Meddelelse ikke forbunden med nogen befaling om en almindelig Uddeling til alle Distriktets Valgberettigede, saaledes som der er foreskrevet med Hensyn til Fortegnelserne over Distriktets egne Valgbare, naar undtages hvad der angaaende Sædegaards-Eierne, paa Grund af det lidet Antal af Valgdistrikter, som findes i denne Valgklasse, er fastsat; ligesom og hiint Bud har nærmest Hensyn til, at Valgbestyrelsen kan sættes i Stand til med Lethed at bedømme, om de Mænd udenfor Valgdistriktet, paa hvilke der maatte stemmes, virkelig ere valgbare eller ikke, og i sidste Tilfælde give den Stemmende behørig Veiledning. Desuagtet er det vist, at den befalede Meddelelse ogsaa kan tjene til at give Valgdistriktets Beboere, en beqvemmere Leilighed til selv at undersøge, om de Mænd, udenfor deres eget Valgdistrikt, som de maatte tænke paa at give deres Stemmer, virkelig have de anordnede Egenskaber, hvorfor det vilde være ønskeligt, om Valgene i Landdistrikterne og i Kjøbstæderne uden for Kjøbenhavn kunde have været udsatte, indtil Man i ethvert af de dertil hørende Valg at distrikter havde modtaget Fortegnelserne over alle Valgbare, i de øvrige, og det kunde ikke billiges, om Man i et enkelt Valgdistrikt, hvor Man i meget kort Tid efter Forordningens Emanation saae sig i Stand til at blive færdig med Valg fortegnelserne, havde fremmet Valget saa hurtigt som muligt, uden Hensyn til at Man ikke til den berammede Valgdag kunde vente at have modtaget hine Fortegnelser, uden i all Fald fra meget saa af de øvrige Distrikter, og det saameget mindre, som det aldeles ingen Nytte kunde medføre, at Man i et enkelt Distrikt blev saa ualmindelig tidlig sær dig med sit Valg. Men siden have Omstændighederne saaledes forandret sig, at der ikke blev tilstrækkelig Grund til længere at urgere paa Valgenes Udsættelse i ethvert Distrikt, indtil Fortegnelserne over de Valgbare fra alle andre til samme Valgklasse hørende Valgdistrikter vare modtagne. Dette kunde endog have den meget skadelige Følge, at Valgene vilde indfalde om Vintertid, hvilket lettelig kunde medføre, at mange Valgberettigede udebleve. Kancelliet har saaledes ikke troet, længere at burde forhindre Valgenes Jværksættelse, hvor ellers alt dertil var forberedet; men har derimod i den senere Tid tilkjendegivet enkelte Valgdirekteurer, som derom have forespurgt sig, at det nu er rettest at fremme Valgene; hvilket iøvrigt og paa flere Steder var skeet, uden at Forespørgsel derom var indkommet. Ligesom Forordningen altsaa foranførte Henseende ingen bestemt Befaling indeholder, kan det allene antages, at Lovgiveren ogsaa har villet have hiint Middel til at lette de Valgberettigede i Udøvelsen af et frit og vel overveiet Valg anvendt, forsaavidt det lader sig benytte uden nogen skadelig Standsning i Valgene, hvilke efter de allerhøieste Patenter af 21 Mai sidstl. skulle fremmes med muligste Hurtighed. Den Valgberettigede taber heller ingenlunde sin Adgang til at stemme paa den Mand uden for selve Valgdistrikket, til hvem han maatte have særdeles Tillid. Kun at han paa anden Maade maa forvisse sig om dennes Valgbarhed. Det kan herved endnu mærkes, at ligesom der, selv hvis Man var i Besiddelse af alle Fortegnelser, dog var den Mulighed tilbage, at en derpaa som Valgbar anført Mands Valgbarhed, kunde endnu paa Valgdagen blive forkastet i det Distrikt, hvortil han hører, saaledes bliver der, uagtet der forholdes som foranført, intet andet Land, hvori der er gjort saa omfattende Foranstaltning for at udbrede Kundskab om alle de Valgbare, som der er truffen ved de for Danmark og for Hertugdømmerne Slesvig og Holsten udkomne Forordninger.